**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. április 26-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Szórád Zoltán

Tima Zoltán Ferenc

képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** 1 fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Gyenge András távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**17/2017.(IV.26.) önkormányzati határozat**

Nagyacsád Község Önkormányzatának képviselő-testülete 2017. április 26-i ülésének napirendjét az alábbiak szerint határozza meg:

1. Petőfi u, Jókai u, Zrínyi u. felújítására pályázat benyújtása

Előadó: polgármester

1. Átfogó értékelés a 2016. évi gyermekjóléti és gyermekvédelmi feladatokról

Előadó: polgármester

1. Beszámoló a családsegítő szolgálat 2016. évi munkájáról

Előadó: polgármester

1. …/2017. önkormányzati rendelet a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.23.) önkormányzati rendelet módosításáról

Előadó: polgármester

1. Önkormányzati ingatlanokon lábon álló fa- és bozót irtása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Petőfi u, Jókai u, Zrínyi u. felújítására pályázat benyújtása**

**Előadó: polgármester**

Szalóky Nándor polgármester elmondja, hogy tavaly, tavaly előtt is volt lehetőség. Javasolja ismét meglévő aszfalt felújítására kerüljön benyújtásra a pályázat. 15 millió Ft az igényelhető támogatás, 85 % támogatási intenzitással. Három árajánlat került bekérésre, a Via Vomito adta a legkedvezőbb árajánlatot. A Petőfi, Jókai, Zrínyi u. aszfaltburkolata kerülne felújításra. Bemutatja az árajánlatokat, javasolja a legkedvezőbb árajánlat elfogadását.

Szórád Zoltán képviselő elmondja, hogy akkor még pár évig próbálkozhatunk.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**18/2017.(IV.26.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2016. évi C. törvény 3. melléklet II.2. pont c) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Petőfi u, Jókai u. Zrínyi u. felújítása. Nagyacsád Község Önkormányzata a saját forrás összegét – 2.404.585.- Ft- a 2017. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Petőfi u. Jókai u. Zrínyi u. aszfaltburkolat felújítása** | **%** |
| Saját forrás | 2 404 585 | 15 |
| Támogatás | 13 625 797 | 85 |
| **összesen** | **16 030 564** | **100** |

Felelős: polgármester

Határidő: 2017. május 2.

**2)Átfogó értékelés a 2016. évi gyermekjóléti és gyermekvédelmi feladatokról**

**Előadó: polgármester**

Szalóky Nándor polgármester elmondja, hogy a beszámolót mindenki megkapta, áttanulmányozhatta.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**19/2017.(IV.26.) önkormányzati határozat**

Nagyacsád Község Önkormányzat képviselő-testülete úgy döntött, hogy a Pápakörnyéki Önkormányzatok Feladatellátó Intézménye Család- és Gyermekjóléti Szolgálatának 2016. évi beszámolóját az előterjesztésnek megfelelően elfogadja.

Felelős: polgármester, aljegyző

Határidő: azonnal

**3)Beszámoló a családsegítő szolgálat 2016. évi munkájáról**

**Előadó: polgármester**

Szalóky Nándor polgármester elmondja, hogy az önkormányzat 2016. évi gyermekvédelmi és gyermekjóléti feladatairól szóló beszámolót mindenki megkapta. Ismerteti a beszámoló tartalmát. Az önkormányzat fizetett beiskolázási segélyt, a 25. évnél fiatalabb tanulóknak decemberben 720 e Ft került kifizetésre.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2017.(IV.26.) önkormányzati határozat**

Nagyacsád Község Önkormányzat képviselő-testülete úgy döntött, hogy Nagyacsád Község Önkormányzatának gyermekjóléti és gyermekvédelmi feladatairól szóló 2016. évi beszámolóját az előterjesztés szerint elfogadja.

Felelős: polgármester, aljegyző

Határidő: azonnal

**4)…/2017. önkormányzati rendelet a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.23.) önkormányzati rendelet módosításáról**

**Előadó: polgármester**

Szalóky Nándor polgármester elmondja, hogy a rendeletet szükséges visszamódosítani, mivel a hulladékszállító tájékoztatása szerint nincs mód arra, hogy a tényleges szállítás után fizessen hulladékszállítási díjat az önkormányzat. Javasolja a rendelet-tervezet elfogadását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a rendeletet alkotja:

**3/2017.(V.2.) önkormányzati rendelete**

Nagyacsád község Önkormányzat Képviselő-testülete úgy döntött, hogy a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.23.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**5)Önkormányzati ingatlanokon lábon álló fa- és bozót írtása**

**Előadó: polgármester**

Szalóky Nándor polgármester elmondja, hogy az önkormányzati külterületi utak mentén szükséges a bozót irtása. A gazdálkodók gyakran jelzik, hogy nem férnek el. Sok helyen már elférni nem lehet, tonnánként 2000.- Ft-ot fizetnének a darálékért. A szerződés tervezetet mindenki megkapta.

Javasolja a szerződés-tervezet elfogadását.

Szórád Zoltán képviselő elmondja, hogy elírás történt a szerződésben, szükséges javítani a 2.b pontot.

Szalóky Nándor polgármester elmondja, hogy csak külterületi önkormányzati utak szerepelnek. Az a baj, hogy aratásig már nem fog megtörténni. Ami befolyik bevétel, azt az utak karbantartására fordítjuk majd.

Tima Zoltán képviselő elmondja, hogy a gazdálkodóknak kellene hektáronként fizetni és karban lehetne tartani az utakat. Megkérdezi, hogy meddig tart az ingatlan?

Szalóky Nándor polgármester elmondja, hogy az árok közepén van a határ, ez egy általános megállapodás.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2017.(IV.26.) önkormányzati határozat**

Nagyacsád Község Önkormányzat képviselő-testülete úgy döntött, hogy „REPAX” Kft. –vel (8272 Óbudavár, Fő u. 23. ) lábon álló fa, bozót irtására szerződést köt, a tervezet szerint. Felhatalmazza a polgármestert a szerződés aláírására.

Felelős: polgármester

Határidő: azonnal

**5)Vegyes ügyek**

**Előadó: polgármester**

Szalóky Nándor polgármester elmondja, hogy a Pápai Rendőrkapitányság megküldte beszámolóját a 2016. évi támogatás felhasználásról. Üzemanyagra költötték a támogatást.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**22/2017.(IV.26.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2016. évi beszámolóját az előterjesztés szerint.

Felelős: polgármester

Határidő:azonnal

Szalóky Nándor polgármester elmondja hogy a Pápai Rendőrkapitányság támogatást kért. Amit vagy jutalmazásra, vagy eszközvásárlásra fordítana. Mivel a másik körzeti megbízott a szomszéd településtől jutalmat kap, javasolja, hogy itt is így legyen, így igazságos. Javasolja az 50.000.- Ft támogatás nyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**23/2017.(IV.26.) önkormányzati határozat**

Nagyacsád Község önkormányzatának képviselő-testülete úgy döntött, hogy Veszprém megyében – Nagyacsád településen - a közrend és a közbiztonság javítása, a lakosság nyugalmának biztosítása, megóvása érdekében 50.000.-Ft, azaz ötvenezer forintot adományoz, melyet a „Rendőrség Napja” alkalmából Nagyacsád településen körzeti megbízotti feladatot ellátó személy jutalmazására köteles fordítani.

A polgármester gondoskodik az adományos megállapodás aláírását követően az összeg/összegek 8 banki napon belül átutalásáról Veszprém Megyei Rendőrfőkapitányság - Magyar Államkincstár Veszprém Megyei Területi Igazgatóságánál vezetett 10048005-01451643-00000000 számú - számlájára.

Az adomány felhasználásáról a Veszprém Megyei Rendőr-főkapitányság legkésőbb

2017. december 31. napjáig köteles elszámolni.

Felelős: polgármester

Szalóky Nándor polgármester elmondja, hogy a Pápai Katasztrófavédelmi Kirendeltség megköszönte a tavalyi támogatást, és az idei évben is kéri az önkormányzatok támogatását.

Javasolja a 10.000.- Ft nyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**24/2017.(IV.26.) önkormányzati határozat**

Nagyacsád Község önkormányzatának képviselő-testülete úgy döntött, hogy a Pápai Katasztrófavédelmi Igazgatóság részére 10.000.- Ft támogatást nyújt. Felhatalmazza a polgármestert a támogatási szerződés aláírására.

Felelős:polgármester

Határidő: azonnal

Szalóky Nándor polgármester megkérdezi, hogy van-e valakinek kérdése, hozzászólása?

Érdeklődő I. megkérdezi, hogy mennyi a település költségvetése, hány fő közmunkás van, mert a temető állapota siralmas, sőt az egész falué.

Szalóky Nándor polgármester elmondja, hogy változó hány fő van, nagyon nehéz olyat találni, aki rendesen dolgozik. Nincs ember. 50 millió Ft körül van a költségvetés.

Érdeklődő I. elmondja, hogy a temetőben volt temetésen, nem lehetett bejutni, nagy a fű, nincs lekaszálva. A fák kivételéért évek óta könyörög.

Szalóky Nándor polgármester elmondja, hogy kikéri magának, a temető nincs olyan állapotban. Nyilván az egész falut nem tudja nyírni az önkormányzat, de a lehetőségeihez mérten mindent elkövet annak érdekében, hogy rendezett legyen. Jelenleg két közhasznú van, májustól ismét tud felvenni.

Tima Zoltán Ferenc képviselő elmondja, hogy ez a probléma általános.

Érdeklődő I. elmondja, hogy halottak napján szégyenkezett.

Szalóky Nándor polgármester elmondja, hogy halottak napján mindig rendbe volt téve a temető.

Érdeklődő I. megkérdezi, hogy a lakatlan ingatlanok tulajdonosai miért nincsenek felszólítva, az ingatlan rendbe tételére.

Novák Edit aljegyző elmondja, hogy fel vannak szólítva, nehéz kérdés, kevés eszköz van a kezünkben. Nem parlagfüvesek azok az ingatlanok.

Szalóky Nándor polgármester elmondja, hogy évente kétszer az egész falut lenyírja. Ha gyakrabban lenne nyírva, akkor más sem nyírná le, mondván akkor nyírja mindenkiét az önkormányzat. Erre nincs kapacitás.

Érdeklődő I. megkérdezi, hogy falunapon miért nincs mikrofon, igényességet elvárná. Elmondja, hogy rosszul érzi magát a faluban. A Szórád Zoltán idejében mindig le volt nyírva a fű.

Szalóky Nándor polgármester elmondja, hogy évente kétszer most is le van nyírva. Abban az időben jóval több közfoglalkoztatott volt. Nem mindegy, hogy kettő vagy tíz emberrel kell ellátni a feladatot.

Érdeklődő I. kéri, hogy a temetőben a gledéciát az önkormányzat gyökerestől vegye ki. Kívánja, hogy sikerüljön a pályázat, sok sikert kíván hozzá.

Szalóky Nándor polgármester elmondja, hogy a többi utca kátyúzása is meglesz, valamint az Ifjúság u. teljes aszfaltréteget kap.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. április 26-i nyilvános ülést 18 óra 07 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**